Heterotetramelus

Heterotetramelus er en slekt av biller som tilhører gruppen perlebiller (Scydmaeninae) som nå blir regnet til familien kortvinger (Staphylinidae). De er rovdyr som har spesialisert seg på midd.

Utseende 
Små (1-2 millimeter), mørke, blanke biller, fint hårete. Antennene er lengre enn hode + thorax, slanke, de tre ytterste leddene er tykkere og danner en smal klubbe. Hodet er stort, rundet, med ganske små fasettøyne. Det er ikke påfallende innsnevret bak. Pronotum er hvelvet, rundt, uten påfallende groper, hos mange arter med påfallende kraftig, oppstående behåring. Dekkvingene er ovale, hver dekkvinge har en dyp lengdegrop ved roten, blanke. De dekker hele bakkroppen. Lårene, særlig framlårene, er tykke og kølleformede, beina ellers slanke.

Levevis 
Perlebillene er rovdyr som stort sett lever av midd, spesielt pansermidd (Oribatida). Disse har et meget hardt skall og perlebillene har organer på frambeina for å holde byttet fast, og munndeler som passer til å borre eller sage seg gjennom middenes skall.

Utbredelse 
Slekten er utbredt i Australia og på Ny-Caledonia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger, Staphylinidae Latreille, 1802
 Underfamilien perlebiller, Scydmaeninae
 Stammen Glandulariini
 Slekten Heterotetramelus Franz, 1971
 Underslekten Australosciacharoides Jałoszyński, 2018
 Heterotetramelus maipotonensis (Franz, 1975)
 Underslekten Heterotetramelus (i snever forstand)
 Heterotetramelus australis (Franz, 1971)
 Heterotetramelus baloghi (Franz, 1979)
 Heterotetramelus baloghianus (Franz, 1979)
 Heterotetramelus caledonicus (Franz, 1971)
 Heterotetramelus cochereaui (Franz, 1971)
 Heterotetramelus hauensis (Franz, 1971)
 Heterotetramelus hyenghenensis (Franz, 1971)
 Heterotetramelus koghiensis (Franz, 1971)
 Heterotetramelus novaecaledoniae (Franz, 1971)
 Heterotetramelus tonnieri (Franz, 1971)
 Underslekten Sciacharoides Jałoszyński, 2014
 Heterotetramelus carteri (Franz, 1975)
 Heterotetramelus eucalypti (Franz, 1975)
 Heterotetramelus thompsoni (Franz, 1975)
 Underslekten Tamborinus Jałoszyński, 2018 
 Heterotetramelus montistamborinensis (Franz, 1975)

Referanser

Eksterne lenker 
 

Perlebiller
Dyr formelt beskrevet i 1971
Ny-Caledonias insekter
Australias insekter
Dyr formelt beskrevet av Herbert Franz